Serveis Socials obri hui el termini per sol·licitar subvencions en matèria d'acció social
13 de febrer 2020

![Imagen 1](/media/actualidad/PublishingImages/1 Políticos/minifoto-alejandrosotoca.jpg)

![](/media/cwudo5rs/75_gerencia_cuerpo.jpg)  

El departament de Serveis Socials de l'Ajuntament de Sagunt ha obert hui el termini de sol·licituds per a la convocatòria de subvencions en matèria d'acció social. El termini per a presentar sol·licituds serà fins al dimecres 11 de març. La qüantitat destinada és de 65000 €, que serà ampliada a 85000 una vegada entre en vigor el pressupost de 2020, la qual cosa suposa un augment de 20000 € respecte a 2019.

Estes subvencions, que concedirà el departament de Serveis Socials de l'Ajuntament de Sagunt en règim de concurrència competitiva, estan destinades a promoure activitats d'interès públic i social en matèria d'acció social que duguen a terme entitats sense ànim de lucre en el municipi de Sagunt.  

Les ajudes estan orientades a potenciar la coordinació d'actuacions a través del desenvolupament d'accions de sensibilització, prevenció, assistència i inserció social en els sectors de família, infància, joventut, persones amb discapacitat, refugiats, immigrants, o altres sectors emergents, sempre que fomenten valors i actituds solidàries i siguen complementàries de les activitats que es realitzen des de l'Ajuntament de Sagunt.  

El regidor de Serveis Socials, Alejandro Sotoca, ha assegurat que l'increment de la partida d'estes subvencions «**es deu al fet que l'any passat va haver un augment significatiu de sol·licituds i la partida va haver de repartir-se entre més projectes. Per este motiu, enguany deixem la subvenció oberta per si es necessitara més crèdit, a més d'haver-la incrementat en 20000 euros**».  

Exist

ixen dos línies o modalitats subvencionables: prevenció i intervenció. S'entén per prevenció el conjunt d'accions dirigides a identificar i reduir de forma col·lectiva els factors de risc d'exclusió social. Es prioritzen els sectors socials que es consideren més desfavorits en el municipi: menors, jóvens, famílies, refugiats, immigrants o altres sectors emergents establits en la convocatòria anual de subvencions.  

S'entén per intervenció les accions dirigides a la realització de programes d'assistència, orientació i integració de col·lectius en situació de risc d'exclusió social, així com programes orientats a l'atenció de sectors poblacionals amb característiques específiques que manquen de recursos i/o servicis en el municipi gestionats per part de l'Administració Pública.  

Tenen la consideració d'entitat beneficiària les entitats inscrites en el Registre Municipal d'Associacions de l'Ajuntament de Sagunt amb un any d'anterioritat a la finalització del termini de presentació d'instàncies i que entre les finalitats descrites en els seus estatuts estiguen aquelles que s'adeqüen a fi de les bases reguladores i complisquen els requisits establits en les bases.  

Les entitats beneficiàries hauran de complir amb caràcter general els següents requisits: no incórrer en cap de les causes d'incompatibilitat o prohibició arreplegades en l'art. 13 LGS per a ser beneficiàries; que la seua activitat estiga exempta d'ànim de lucre; tindre seu social i desenvolupar l'activitat per a la qual sol·liciten la subvenció en el municipi de Sagunt; estar inscrites i registrades en el registre d'entitats de la Conselleria amb competència en matèria d'Acció Social, i acord de la junta directiva de l'òrgan de govern de l'entitat pel qual s'aprova la presentació de sol·licitud de subvenció a la convocatòria d'acció social per al finançament d'un dels projectes contemplats en la seua programació anual.  

Amb caràcter particular per a les entitats que concórreguen en la línia 2, a més, hauran de disposar de l'Autorització de la Conselleria que tinga la competència en matèria d'Acció Social segons allò establit en el Decret 91/2002, de 30 de maig, del Govern Valencià, sobre Registre dels Titulars d'Activitats d'Acció Social, i de Registre i Autorització de Funcionament dels Serveis i Centres d'Acció Social, a la Comunitat Valenciana.​  

*   [](http://www.facebook.com/sharer.php?u=https://aytosagunto.es/va/actualitat/serveis-socials-obri-hui-el-termini-per-sol-licitar-subvencions-en-matèria-d-acció-social/ "Facebook")
*   [](http://twitter.com/share?url=https://aytosagunto.es/va/actualitat/serveis-socials-obri-hui-el-termini-per-sol-licitar-subvencions-en-matèria-d-acció-social/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/serveis-socials-obri-hui-el-termini-per-sol-licitar-subvencions-en-matèria-d-acció-social/ "Linked In")
*   [](mailto:?body=https://aytosagunto.es/va/actualitat/serveis-socials-obri-hui-el-termini-per-sol-licitar-subvencions-en-matèria-d-acció-social/)